**Algerian jalkapallomaajoukkue** on Algerian kansallinen edustusjoukkue jalkapallossa. Joukkuetta hallinnoi Algerian jalkapalloliitto (*Fédération Algérienne de Football*). Algeria on esiintynyt jalkapallon maailmanmestaruuskilpailuissa yhteensä neljä kertaa, kahdesti 1980-luvulla ja kahdesti 2010-luvulla, ja vain vuonna 2014 joukkue pääsi alkulohkosta jatkoon. Olympialaisissa joukkue on pelannut kahdesti. Afrikan-mestaruuskilpailuissa Algeria on voittanut mestaruuden kotikisoissaan vuonna 1990 ja Egyptin kisoissa vuonna 2019.

Historia
--------

### MM-kisat

Vuoden 1982 MM-kilpailuissa Algeria oli jo hyvin lähellä jatkopelejä voitettuaan sensaatiomaisesti sekä Länsi-Saksan että Chilen. Viimeisessä alkulohko-ottelussa Länsi-Saksan tarvitsi ottaa Itävallalta täydet pisteet jatkoon pääsemiseksi, kun taas Itävallalle riitti niukka tappiokin jatkopaikkaan. Harvinaisen sopuisasti edennyt ottelu päättyi Länsi-Saksan 1–0-voittoon, mikä tiesi Algerialle jatkopaikkahaaveiden hautautumista. Vuoden 1986 MM-kilpailuissa Algeria taisteli tasapelin Pohjois-Irlantia vastaan, mutta tappiot Brasilialle ja Espanjalle tiesivät Algerian jäämistä alkulohkon jumboksi.

Vuoden 2010 MM-kilpailuissa Algeria hävisi 0-1 Slovenialle, pelasi 0-0 tasapelin Englannin kanssa ja hävisi viimeisessä ottelussaan Yhdysvalloille viime hetken maalilla 0-1. Näin ollen Algeria poistui MM-kisoista tekemättä maaliakaan.

Vuoden 2014 MM-kilpailuissa Algeria selvisi ensimmäistä kertaa historiassaan alkulohkosta 16 parhaan joukkoon. Algeria hävisi ensimmäisen ottelun Belgiaa vastaan 2-1 rajun puolustustaiston päätteeksi. Etelä-Korea-otteluun Algeria vaihtoi taktiikkansa hyökkäysvoittoiseksi ja voitti 4-2. Ratkaisevassa ottelussa Venäjää vastaan Algeria tarvitsi vähintään tasapelin päästäkseen jatkoon. Ottelu päättyi 1-1 ja Algeria eteni neljännesvälieriin.

### Afrikan-mestaruuskilpailut

Afrikan-mestaruuskilpailuissa Algeria pelasi ensimmäisen kerran vuonna 1968, mutta menestyksen makuun se pääsi vasta toisella yrityksellä vuonna 1980. Tuolloin algerialaiset etenivät alkulohkon voitettuaan välieriin Egyptiä vastaan ja voittivat ottelun vasta rangaistuspotkukilpailussa. Loppuottelussa Nigeria otti kuitenkin mestaruuden selvän 3–0-voiton turvin.

Kotikisoissa 1990 Algeria pysyi voittamattomana alusta loppuun. Ylivoimaisen alkulohkovoiton jälkeen se löi Senegalin välierissä ja lopulta revanssiloppuottelussa se kukisti Nigerian numeroin 1–0. Tämän jälkeen joukkue onnistui aluksi parhaimmillaan etenemään puolivälieriin vuosina 1996, 2000 ja 2004, mutta joka kerta se hävisi tulevalle finaalijoukkueelle. Algeria ylsi pronssiotteluun vuoden 2010 kisoissa mutta hävisi Nigerialle. Seuraavan kerran Algeria pelasi Afrikan-mestaruuskilpailujen loppuottelussa vuonna 2019, jolloin se voitti Senegalin 1–0.

#### Jean-Michel Cavallin aika (2006–2007)

Epäonnistuneiden MM- ja Afrikan kisojen karsintojen jälkeen Algerian jalkapalloliitto julkisti toukokuussa 2006 palkanneensa ranskalaisen Jean-Michel Cavallin uudeksi päävalmentjaksi. Cavallin tavoitteena oli viedä alustavasti Algeria vuoden 2008 Afrikan mestaruuskilpailuihin, sekä erityisesti vuoden 2010 MM-kisoihin. Lisäksi hän pyrki tuomaan maajoukkueeseen enemmän kotimaan sarjassa palloilevia pelaajia. Algerian kanssa samaan Afrikan kisojen karsintalohkoon arvottiin Guinea, Gambia ja Kap Verde. Vain lohkon voittaja selviytyisi tuleviin Afrikan mestaruuskilpailuihin.

Cavallin luotsaama Algeria aloitti projektinsa elokuussa harjoitusotteluilla Ligue 2:ssa pelannutta FC Istresiä ja Gabonia vastaan. Paikallisten pelaajien ohella valmentaja halusi kokeilla muutamia Euroopan kentillä pelaavia. Tämän myötä Cavalli toi neljä uutta pelaajaa Kamel Larbi, Yacine Hima, Khaled Kharroubi ja Rafik Djebbour. Ottelut päättyivät enemmän negatiivisissa merkeissä. Vaikka Algeria onnistui voittamaan alasarjassa pelanneen Istresin, se hävisi Gabonille maalein 0–2.

Algerian Afrikan kisojen karsinnat alkoivat 3. syyskuuta 2006 vierasottelulla Guineaa vastaan, jolla oli viimeisen kuuden vuoden aikana tilastollisesti parhaiten kotikentällä menestynyt afrikkalainen maajoukkue. Algerian kannalta helpotukseksi osoittautui Pascal Feindounon puuttuminen vastustajan kokoonpanosta. Cavalli toi myös kaksi uutta pelaajaa maajoukkueen mukaan Chadli Amri ja Mohamed Meftah. Tästä huolimatta Cavalli halusi varmistaa Algerialle hyvän alun ja peluutti joukkuettaan viidellä puolustavalla pelaajalla. Tämä tuotti osittain tulosta ja Algeria pelasi 0–0 tasapelin Guineaa vastaan.

Toisessa ottelussaan se sai vastaansa kotikentällään Gambian 7. lokakuuta 2006. Algerian liitto oli myös sopinut harjoitusottelun Burkina Fasoa vastaan, joka pelattaisiin 15. marraskuuta 2006 Ranskassa. Karsintaottelussa Algerialla oli tilaisuus avata voittotili Gambiaa vastaan, jossa se myös onnistui. Ottelun 1–0 ja ratkaisumaalin teki Karim Ziani rangaistuspotkusta 75 minuutin kohdalla. Pelillisesti se ei vakuuttanut, mutta keräsi siitä huolimatta tärkeät kolme pistettä. Harjoitusottelussa Burkina Fasoa vastaan Cavalli teki poikkeuksen ja kasasi joukkueen, jossa pelasivat vain Euroopan kentillä pelaavat algerialaiset. Lukuun ottamatta maalivahteja, jotka tulivat kotimaan sarjasta. Tulos ei vastannut odotuksia Algerian hävitessä ottelun maalein 1–2. Maan ainoan maalin teki Rafik Saïfi rangaistuspotkusta ottelun 86 minuutin kohdalla, joka kavensi ottelun.

Kahden kuukauden tauon jälkeen Cavallin Algeria pelasi aluksi 7. helmikuuta 2007 harjoitusottelun Libyaa vastaan. Ottelua varten Cavalli kutsui kolme uutta pelaajaa Hameur Bouazzan, Karim Matmourin ja Sofiane Younesin. Algeria onnistui myös voittamaan Libyan huolimatta ollessaan toisen puoliajan alussa 0–1 tappiolla. Tunnin pelaamisen jälkeen Algeria teki tarvittavat kaksi maalia viiden minuutin sisällä, joista vastasivat Rafik Saïfi ja Mehdi Meniri. Kuukautta myöhemmin Algeria kohtasi seuraavassa ottelussaan, Afrikan kisojen karsinnoissa kotikentällään Kap Verden 24. maaliskuuta 2007. Maata pidettiin ennakkoon lohkon heikoimpana joukkueena, jolla tiedettiin kuitenkin olevan nopealiikkeinen ryhmä. Algeria onnistui voittamaan ottelun maalein 2–0. Voitto tiesi myös Algerian pitävän oman lohkonsa kärkipaikkaa seitsemällä pisteellä, kun puolet karsintojen otteluista oli pelattu. Lohko oli tasainen, kun toisena ollut Gambia keräsi kolmen ottelun jälkeen kuusi pistettä ja kolmantena ollut Guinea neljä pistettä.

Poikkeuksellisesti Cavalli ei järjestänyt Algerialle harjoitusotteluita ennen kesäkuussa jatkuvia karsintoja varten. Sen sijaan Algeria kohtasi suoraan lohkon viimeisenä olleen Kap Verden vieraskentällä 2. kesäkuuta 2007. Algeria sai hyvän alun, kun puolustaja Madjid Bougherra vei maansa 0–1 johtoon. Seitsemän minuuttia myöhemmin Algerian maalivahti Lounès Gaouaoui sai suoran punaisen viisi minuuttia ennen ensimmäisen puoliajan päättymistä. Tämä hankaloitti Algerian peliä ja Kap Verde onnistui nousemaan tasoihin 65 minuutin jälkeen. Kuusi minuuttia ennen loppua viime aikoina Algerialle maaleja tasaisesti tehnyt Saïfi vei maansa takaisin johtoasemaan. Kap Verde onnistui kuitenkin tekemään 2–2 tasoitusmaalin ottelun viime sekunneilla. Tasapelistä huolimatta Algeria säilytti lohkon kärkipaikan, kun Guinea otti vierasvoiton Gambiasta ja nousi toiseksi, ja samalla pisteen päähän Algeriasta.

Ennen karsintaottelua Cavalli oli ehtinyt ilmoittaa Algerian pelaavaan harjoitusottelun Argentiinaa vastaan Espanjassa, Camp Noulla. Cavalli halusi samalla valmistautua ottelulla tulevaa karsintaottelua Guineaa vastaan ja kokeili tulevaa puolustavaa systeemiään. Ottelu pelattiin 5. kesäkuuta 2007, jossa Argentiina siirtyi jo kahden minuutin jälkeen 1–0 Carlos Tevezin rangaistuspotku maalilla. Seitsemän minuuttia myöhemmin Algeria nousi kuitenkin tasoihin puolustaja Antar Yahian maalilla. Ennen ensimmäisen puoliajan päätöstä Algeria siirtyi 1–2 johtoon Nadir Belhadjin vapaapotkusta. Toisella puoliajalla Argentiina siirtyi lopulta 3–2 johtoon kahden minuutin sisällä Lionel Messin ja Esteban Cambiasson maaleilla. Messi vei Argentiinan vielä 4–2 johtoon 73 minuutilla, kunnes kaksi minuuttia myöhemmin Algerian laitapuolustaja Belhadj kavensi toistamiseen vapaapotkusta loppunumerot 4–3.

16. kesäkuuta 2007 karsinnat jatkuivat viidennellä kierroksella Guineaa vastaan. Algeria kärsi 0–2 tappion ja oli nyt tasapisteissä Guinean kanssa. Tulos tarkoitti Algerian pakkovoittoa Gambiasta mikäli haluaisi päästä vuoden 2008 Afrikan kisoihin. Ennen syksyllä pelattavaa viimeistä karsintaottelua Algeria pelasi vieraskentällä harjoitusottelun Brasiliaa vastaan. Tulos oli hieman selvempi Argentiina-otteluun nähden, kun Algeria kärsi Brasilialle 2–0 tappion.

9. syyskuuta 2007 käytiin viimeinen karsintaottelu, jonka Algerian oli voitettava jatkopaikan toivossa. Myös Guinean oli voitettava ottelunsa. Sen tehtävä oli hieman helpompi, kun vastaan asettui lohkon jumbo, Kap Verde. Algeria sai omassa ottelussaan hyvän alun, kun Rafik Saïfi vei maansa 0–1 johtoon toisella karsintamaalillaan. Algerian toivo kesti kuitenkin vain 19 minuuttia, kun Gambia tasoitti ottelun 1–1 rangaistuspotkusta. Minuuttia myöhemmin Algerialle tarjottiin mahdollisuutta miesylivoimaan, kun Gambian pelaaja Diallo sai suoraan punaisen kortin. Tästä huolimatta Gambia teki neljä minuuttia ennen loppua 2–1 voittomaalin. Tämä tarkoitti myös Algerian jäämistä Afrikan karsintojen ulkopuolelle, kun Guinea voitti oman ottelunsa.

Karsintojen jälkeen syyskuussa Algerian jalkapalloliitto antoi potkut Cavallille.

Menestys arvokilpailuissa
-------------------------

### Maailmanmestaruuskilpailut

* 1930–1962 – *Ei osallistunut*
* 1966 – *Vetäytyi karsinnoista*
* 1970–1978 – *Ei selvinnyt karsinnoista*
* 1982 – 1. kierros
* 1986 – 1. kierros
* 1990–2006 – *Ei selvinnyt karsinnoista*
* 2010 – 1. kierros
* 2014 – Neljännesvälierä
* 2018 – *Ei selviytynyt karsinnoista*

### Afrikan-mestaruuskilpailut

|  |  |  |
| --- | --- | --- |
| * 1957–1965 – *Ei osallistunut*
* 1968 – 1. kierros
* 1970–1978 – *Ei selvinnyt karsinnoista*
* 1980 – Toinen
* 1982 – Neljäs
* 1984 – Kolmas
* 1986 – 1. kierros
* 1988 – Kolmas
* 1990 – **Mestari**
* 1992 – 1. kierros
* 1994 – *Hylättiin karsinnoissa*
* 1996 – Puolivälierät
 |   | * 1998 – 1. kierros
* 2000 – Puolivälierät
* 2002 – 1. kierros
* 2004 – Puolivälierät
* 2006 – *Ei selvinnyt karsinnoista*
* 2008 – *Ei selvinnyt karsinnoista*
* 2010 – Neljäs
* 2012 – *Ei selviytynyt karsinnoista*
* 2013 – 1. kierros
* 2015 – Puolivälierät
* 2017 - 1. kierros
* 2019 – **Mestari**
 |

Algerian joukkue MM-kisoissa 2014
---------------------------------

| Pelaaja | Joukkue | Ottelut | Maalit |
| --- | --- | --- | --- |
| Maalivahdit |
| Raïs M’Bolhi | Bulgaria TsSKA Sofia | 28 | 0 |
| Mohamed Lamine Zemmamouche | Algeria USM Alger | 7 | 0 |
| Cédric Si Mohamed | Algeria CS Constantine | 1 | 0 |
| Puolustajat |
| Madjid Bougherra | Qatar Lekhwiya | 62 | 4 |
| Faouzi Ghoulam | Italia Napoli | 6 | 0 |
| Essaïd Belkalem | Englanti Watford | 13 | 1 |
| Rafik Halliche | Portugali Académica | 29 | 1 |
| Djamel Mesbah | Italia Livorno | 26 | 0 |
| Carl Medjani | Ranska Valenciennes | 26 | 1 |
| Liassine Cadamuro | Espanja Mallorca | 7 | 0 |
| Aïssa Mandi | Ranska Reims | 2 | 0 |
| Keskikenttäpelaajat |
| Hassan Yebda | Italia Udinese | 25 | 2 |
| Medhi Lacen | Espanja Getafe | 30 | 0 |
| Sofiane Feghouli | Espanja Valencia | 19 | 5 |
| Yacine Brahimi | Espanja Granada | 6 | 0 |
| Nabil Bentaleb | Englanti Tottenham | 3 | 1 |
| Abdelmoumene Djabou | Tunisia Club Africain | 8 | 1 |
| Saphir Taïder | Italia Internazionale | 11 | 3 |
| Riyad Mahrez | Englanti Manchester City | 2 | 0 |
| Mehdi Mostefa | Ranska Ajaccio | 23 | 0 |
| Hyökkääjät |
| Nabil Ghilas | Portugali Porto | 5 | 2 |
| Islam Slimani | Portugali Sporting CP | 20 | 10 |
| El Arbi Soudani | Kroatia Dinamo Zagreb | 22 | 11 |
|

Tilastoja
---------

### Eniten otteluita maajoukkueessa

Päivitetty 31. toukokuuta 2010:

| # | Nimi | Ura | Ottelut |
| --- | --- | --- | --- |
| 1 | Lakhdar Belloumi | 1978–1989 | 101 |
| 2 | Billel Dziri | 1992–2005 | 93 |
| 3 | Rabah Madjer | 1978–1992 | 87 |
| 4 | Abdelhafid Tasfaout | 1991–2002 | 86 |
| 5 | Djamel Menad | 1980–1995 | 80 |
| 6 | Mahieddine Meftah | 1989–2002 | 80 |
| 7 | Mahmoud Guendouz | 1977–1986 | 77 |
| 8 | Moussa Saïb | 1989–2001 | 74 |
| 9 | Salah Assad | 1977–1989 | 73 |
|

### Parhaat maalintekijät

Päivitetty 23. tammikuuta 2015:

| # | Pelaaja | Ura | Maalit (Ottelut) | Maali/peli |
| --- | --- | --- | --- | --- |
| 1 | Abdelhafid Tasfaout | 1991–2002 | 35 (86) | 0.41 |
| 2 | Rabah Madjer | 1978–1992 | 29 (87) | 0.33 |
| = | Djamel Menad | 1982–1995 | 29 (81) | 0.36 |
| 4 | Lakhdar Belloumi | 1978–1989 | 27 (101) | 0.27 |
| 5 | Islam Slimani | 2012– | 23 (43) | 0.54 |
| 6 | Tedj Bensaoula | 1979–1986 | 19 (52) | 0.37 |
| 7 | Rafik Saïfi | 1998–2010 | 18 (62) | 0.29 |
| 8 | El Arbi Soudani | 2011– | 17 (36) | 0.47 |
| 9 | Salah Assad | 1978–1989 | 15 (73) | 0.21 |
| 10 | Hassen Lalmas | 1964–1974 | 14 (43) | 0.33 |
|

Päävalmentajat
--------------

| **Vuodet** | **Valmentaja** | **Saavutukset** |
| --- | --- | --- |
| *2017–2018* | Algeria Rabah Madjer |  |
| *2017* | Espanja Lucas Alcaraz |  |
| *2016–2017* | Belgia Georges Leekens | 2017 AM-kisat: 1. kierros |
| *2016* | Serbia Milovan Rajevac |  |
| *2016* | Algeria Nabil Neghiz | tilapäinen |
| *2014–2016* | Ranska Christian Gourcuff | 2015 AM-kisat: Puolivälierät |
| *2011–2014* | Bosnia ja Hertsegovina Vahid Halilhodžić | 2013 AM-kisat: 1. kierros2014 MM-kisat: Neljännesvälierät |
| *2010–2011* | Algeria Abdelhak Ben Chikha |  |
| *2007–2010* | Algeria Rabah Saâdane | 2010 AM-kisat: 4. sija2010 MM-kisat: 1. kierros |
| *2006–2007* | Ranska Jean-Michel Cavalli |  |
| *2005–2006* | Algeria Meziane Ighil |  |
| *2004–2005* | Algeria Lakhdar Belloumi |  |
| *2004* | Algeria Ali Fergani |  |
| *2004* | Belgia Robert Waseige |  |
| *2003–2004* | Algeria Rabah Saâdane | 2004 AM-kisat: Puolivälierät |
| *2003* | Belgia Georges Leekens |  |
| *2002–2003* | Algeria Hamid Zouba |  |
| *2002* | Algeria Tedj Bensaoula |  |
| *2001–2002* | Algeria Rabah Madjer | 2002 AM-kisat: 1. kierros |
| *2001* | Algeria Abdelhamid Kermali |  |
| *2001* | Algeria Azeddine Aït Djoud |  |
| *2001* | Algeria Hamid Zouba |  |
| *2001* | Algeria Abdelhamid Kermali |  |
| *2001* | Algeria Hamid Zouba |  |
| *2000–2001* | Romania Mircea Rădulescu |  |
| *2000* | Algeria Abdel Djaadaoui |  |
| *1999–2000* | Algeria Nacer Sandjak | 2000 AM-kisat: Puolivälierät |
| *1999* | Algeria Rabah Madjer |  |
| *1999* | Algeria Tedj Bensaoula |  |
| *1999* | Algeria Charif Ait Mohamed Boualem |  |
| *1999* | Algeria Rabah Saâdane |  |
| *1998–1999* | Algeria Meziane Ighil |  |
| *1998* | Algeria Abderhamane Medhaoui | 1998 AM-kisat: 1. kierros |
| *1996–1997* | Algeria Hamid Zouba |  |
| *1995–1996* | Algeria Mourad Abdelouahab |  |
| *1995* | Algeria Ali Fergani |  |
| *1994–1995* | Algeria Rabah Madjer |  |
| *1992–1994* | Algeria Meziane Ighil |  |
| *1989–1992* | Algeria Abdelhamid Kermali | Afrikan-mestaruus: 19901992 AM-kisat: 1. kierros |
| *1988–1989* | Algeria Kamel Lemoui |  |
| *1986–1988* | Neuvostoliitto Guennadi Rogov | Afrikan-mestaruus pronssia: 1988 |
| *1985–1986* | Algeria Rabah Saâdane | 1986 AM-kisat: 1. kierros1986 MM-kisat: 1. kierros |
| *1985* | Algeria Mahieddine Khalef |  |
| *1983* | Algeria Rachid Mekloufi |  |
| *1982* | Algeria Hamid Zouba |  |
| *1982* | Algeria Mahieddine KhalefAlgeria Rachid Mekloufi | 1982 AM-kisat: 4. sija1982 MM-kisat: 1. kierros |
| *1981–1982* | Algeria Rabah Saâdane |  |
| *1981* | Algeria Mohamed Maouche |  |
| *1981* | Neuvostoliitto Guennadi Rogov |  |
| *1980–1981* | Jugoslavia Zdravko Rajkov | Afrikan-mestaruus hopeaa |
| *1980* | Algeria Mahieddine Khalef |  |
| *1979–1980* | Jugoslavia Zdravko Rajkov |  |
| *1979* | Algeria Mahieddine Khalef |  |
| *1975–1979* | Algeria Rachid Mekloufi |  |
| *1974–1975* | Romania Valentin Makkri |  |
| *1973* | Algeria Said Amara |  |
| *1973* | Algeria Abdelhamid Sellal |  |
| *1972* | Algeria Mohamed El Kenz |  |
| *1971–1972* | Algeria Rachid Mekloufi |  |
| *1970–1971* | Algeria Hamid Zouba |  |
| *1969–1970* | Algeria Abdelaziz Ben Tifour |  |
| *1969* | Algeria Said Amara |  |
| *1966–1969* | Ranska Lucien Leduc | 1968 AM-kisat: 1. kierros |
| *1965–1966* | Algeria Smail Khabatou |  |
| *1964–1965* | Algeria Abderrahman Ibrir |  |
| *1963–1964* | Algeria Smail Khabatou |  |
| *1963* | Algeria/Ranska Kader Firoud |  |
|

Lähteet
-------

1. ↑  FIFA Men's Ranking *FIFA.com*.  6.4.2023. Fédération Internationale de Football Association (FIFA). Viitattu 31.5.2023. (englanniksi)
2. ↑  Talja, Juho: Kommentti: Afrikan ennätys uusiksi – Aavikkoketuilla kameleontin taitoja  23.6.2014. YLE. Viitattu 27.6.2014.
3. ↑  Rönkä, Otto: Algeria 1-1-tasapelin myötä historiallisesti jatkoon - katso ottelun maalikooste  27.6.2014. YLE.  Arkistoitu 29.6.2014. Viitattu 27.6.2014.
4. 1 2 3 4 5 6 7  Le Bilan de Jean-Michel Cavalli *DZFoot* Viitattu 29.1.2011 (ranskaksi)
5. ↑  Soccer-Sacked Algeria coach Cavalli to coach in Casablanca *reuters* 13.12.2007 Viitattu 29.1.2011 (englanniksi)
6. ↑  Anciens sélectionneurs (Arkistoitu – Internet Archive) Viitattu 25.4.2010 (ranskaksi)

Aiheesta muualla
----------------

* Kuvia tai muita tiedostoja aiheesta **Algerian jalkapallomaajoukkue** Wikimedia Commonsissa

Algerian jalkapallo

|  |  |
| --- | --- |
| Miesten sarjat: | Ligue 1 • Ligue 2 • Inter-Régions • Ligue Régional I • Ligue Régional II |
| Miesten cupit: | Algerian cup • Supercup • Liigacup (1992–2000) • Forconi cup (1946–1962) |
| Maajoukkueet: | Algerian maajoukkue • Algerian A' maajoukkue • Algerian olympiajoukkue • Algerian alle 20-vuotiaiden maajoukkue • Algerian alle 17-vuotiaiden maajoukkue • FLN maajoukkue (1958–1962) • Algerian naisten maajoukkue |
| Liitot: | Algerian jalkapalloliitto • Ranskan jalkapalloliitto (1919–1962) |
| Palkinnot: | Kultainen pallo • Kultainen kenkä • DZFoot d'Or • Kultainen hanska |

CAF:n maajoukkueet

|  |  |  |  |  |  |  |  |
| --- | --- | --- | --- | --- | --- | --- | --- |
|  Algeria |  Angola |  Benin |  Botswana |  Burkina Faso |  Burundi |  Djibouti |  Egypti |
|  Eritrea |  Etelä-Afrikka |  Etelä-Sudan |  Etiopia |  Gabon |  Gambia |  Ghana |  Guinea |
|  Guinea-Bissau |  Kamerun |  Kap Verde |  Kenia |  Keski-Afrikan tasavalta |  Komorit |  Kongon demokraattinen tasavalta |  Kongon tasavalta |
|  Lesotho |  Liberia |  Libya |  Madagaskar |  Malawi |  Mali |  Marokko |  Mauritania |
|  Mauritius |  Mosambik |  Namibia |  Niger |  Nigeria |  Norsunluurannikko |  Päiväntasaajan Guinea |  Ruanda |
|  Sambia |  São Tomé ja Príncipe |  Senegal |  Seychellit |  Sierra Leone |  Somalia |  Sudan |  Swazimaa |
|  Tansania |  Togo |  Tšad |  Tunisia |  Uganda |  Zimbabwe |  |  |

Jalkapallon afrikanmestarit

|  |  |  |  |  |  |
| --- | --- | --- | --- | --- | --- |
| *1957*  Egypti | *1959*  Yhdistynyt arabitasavalta | *1962*  Etiopia | *1963*  Ghana | *1965*  Ghana | *1968*  Kongo-Kinshasa |
| *1970*  Sudan | *1972*  Kongo | *1974*  Zaire | *1976*  Marokko | *1978*  Ghana | *1980*  Nigeria |
| *1982*  Ghana | *1984*  Kamerun | *1986*  Egypti | *1988*  Kamerun | *1990*  Algeria | *1992*  Norsunluurannikko |
| *1994*  Nigeria | *1996*  Etelä-Afrikka | *1998*  Egypti | *2000*  Kamerun | *2002*  Kamerun | *2004*  Tunisia |
| *2006*  Egypti | *2008*  Egypti | *2010*  Egypti | *2012*  Sambia | *2013*  Nigeria | *2015*  Norsunluurannikko |
| *2017*  Kamerun |